Nie, ochrnutie v dôsledku podania spinálnej anestézie rozhodne rodičkám nehrozí. Je otázne, kde pramení tento lekársky mýtus. Je potrebné si uvedomiť, že kým spinálna anestézia je zavádzaná buď medzi druhým a tretím, alebo tretím a štvrtým stavcom v bedrovej časti chrbtice, miecha sa končí vo vyšších miestach, a to približne na úrovni prvého stavca v tejto oblasti ľudskej chrbtice. Tým pádom je vylúčené, aby ihla alebo látky obsiahnuté v spinálnom anestetiku poškodili miechu. V oblasti druhého až štvrtého bedrového stavca sa nachádzajú nervové korene, ktoré prepájajú nervy dolných končatín s miechou. Ich vážnejšie poškodenie ihlou na zavádzanie spinálnej anestézie je však vylúčené. Ochrnutie teda vôbec nehrozí, no môže sa stať, že po akejkoľvek forme anestézie človek registruje istú limitáciu motoriky dolných končatín, no tieto vedľajšie účinky majú krátkodobý charakter.\r